《杂曲歌辞。东飞伯劳歌》
唐代·李暇

秦王龙剑燕后琴，珊瑚宝匣镂双心。谁家女儿抱香枕，

开衾灭双愿侍寝。琼窗半上金缕帱，轻罗隐面不障羞。

青绮帏中坐相忆，红罗镜里见愁色。檐花照月莺对栖，

空将可怜暗中啼。

作者简介：玄宗天宝以前人。生平不详。李康成编《玉台后集》曾录其诗。事迹见《盛唐诗纪》卷一〇七。《全唐诗》存诗5首。